En lygtemast væltede, da en 64-årig bilist mistede herredømmet og kørte ind i den søndag morgen. Uheldet skete klokken 7.36 på Bredningen i Manna. Det oplyser vagtchef Per Jørgensen fra Nordjyllands Politi. - Man troede først, at manden var beruset, men det viste sig, at han mistede herredømmet, fordi han havde lavt blodsukker på grund af sukkersyge, siger vagtchefen. Manden kom ikke til skade ved uheldet, men lygtemasten væltede og bilen fik skrammer.

Referat:
En 64-årig mand kørte ild i en lygtemast søndag morgen.